RescueDoppler-prosedyrer og oppgaver for operativt personell

|  |  |
| --- | --- |
| **Trial:** RescueDoppler  REK-582681/CIV-NO-23-05-043033 | **Sponsor**: NTNU |
| **Site no.:** 1 - St. Olavs hospital | **Principal Investigator:** Anders Norvik |

Operativt personell defineres som sykepleiere og leger ved klinikk for anestesi og intensivmedisin på St. Olavs hospital som har mottatt opplæring i RescueDoppler (RD)-prosedyrer og som har underskrevet opplæringslogg samt delegasjonslogg.

Opplæring blir gitt av studieledelsen samt forskningssykepleier. Prosedyre for operativt personell skal være fysisk tilgjengelig for personalet på studiens nettside, men er også tilgjengelig via en QR-kode som finnes på RescueDoppler-plakaten plassert på klinikken. Opplæringsvideoer og manual for bruk av RescueDoppler-utstyr er også tilgjengelig via denne QR-koden.

# Oppgaver:

Operativt personell har ansvar for å vurdere pasienter for inklusjon i studien. Følgende inklusjons- og eksklusjonskriterier gjelder:

|  |  |
| --- | --- |
| Inklusjon | Eksklusjon |
| Pasienten er over 18 år | Gjenoppliving avsluttes da pasienten er registrert som HLR-minus |
| Pasienten med hjertestans | PI anser pasienten som ute av stand til å oppfylle kravene til studien |
|  | Pasienten har store skader/ traumer hvor det ikke er mulig å feste RD-probe. |

Personalet skal tilstrebe å ta i bruk RescueDoppler-utstyret etter manual og prosedyrer dersom pasienten oppfyller inklusjonskriterier. RescueDoppler-boksen slås på når operativt personell rykker ut.

Når operativt personale forlater pasient skal de ta med seg utstyret, inkludert RescueDoppler-engangsutstyr og innpakking. Engangsutstyr og innpakking plasseres i en pose.

RescueDoppler prosjektperm er plassert i nærheten av Utsteinsskjema og inneholder konvolutter med sjekkliste for personalet. I konvoluttene finnes RescueDoppler evalueringsskjema samt skjema for hjertestansepisode. Disse skal fylles ut så snart det lar seg gjøre. Skjema samt pose med engangsutstyr legges i konvolutt før konvolutt forsegles og plasseres bakerst i permen.

Alle mulige bieffekter, feil eller mangler på utstyr (adverse events (AE)) skal rapporteres av operativt personell direkte til forskningssykepleier Sunniva Gjerald Birkeli, tlf.: +47 41 69 62 30. Navn og kontaktinformasjon til PI finnes på RescueDoppler-plakat samt i prosjektperm.

AE defineres kort som et avvik fra prosedyre, mangel ved utstyr, uheldig medisinsk hendelse, skade eller klinisk tegn hos en pasient/helsepersonell hvis det medisinske utstyret (RescueDoppler) er brukt på/av eller forsøkt brukt på/av og som ikke nødvendigvis har direkte sammenheng med det medisinske utstyret.